**PRILOGA 1: Specifikacije**

**Javni razpis:**

**»Eksperimentalni projekti – celovit razvoj digitalnih kompetenc in temeljnih znanj računalništva in informatike«**

**Kazalo:**

[**1. Strokovne podlage 2**](#_Toc136589013)

[**2. Opis aktivnosti 2**](#_Toc136589014)

[SKLOP 1: Transformacija poučevanja in učenja za življenje v digitalni dobi 2](#_Toc136589015)

[SKLOP 2: Celovit razvoj in preverjanje digitalnih kompetenc učečih se 8](#_Toc136589021)

[SKLOP 3: Razvoj temeljnih znanj računalništva in informatike učečih se 11](#_Toc136589022)

[**3. Upravičeni stroški 16**](#_Toc136589023)

[**4. Komplementarnost z drugimi projekti 18**](#_Toc136589024)

# Strokovne podlage

Eksperimentalni projekti za celovit razvoj digitalnih kompetenc in dvig temeljnih znanj računalništva in informatike (v nadaljevanju: RIN) otrok, učencev in dijakov (v nadaljevanju: učečih se) imajo vsebinsko in pravno podlago v Načrtu za okrevanje in odpornost: <https://www.gov.si/zbirke/projekti-in-programi/nacrt-za-okrevanje-in-odpornost/dokumenti/.>

Pri pripravi in izvedbi projektov je treba upoštevati strokovne podlage, in sicer za:

1. področje digitalnih kompetenc:
* Evropski okvir DigComp 2.1: [FINAL(Print)-DigComp2.1Booklet.indd (zrss.si; slovenski prevod)](https://www.zrss.si/pdf/digcomp-2-1-okvir-digitalnih-kompetenc.pdf) in njegovo nadgradnjo,
* Evropski okvir DigComp 2.2: [DigComp: The Digital Competence Framework for citizens](https://ec.europa.eu/jrc/en/digcomp) (v teku prevajanja v slovenski jezik) in
* orodja za vrednotenje/preverjanje digitalnih kompetenc in temeljnih znanj RIN (npr. Francija PIX.fr:  [Accueil | Pix](https://pix.fr/), [Digico - Homepage](https://skillify.digico.global/?lang=en));
1. področje temeljnih vsebin RIN:
	* Digitalne kompetence nas naučijo držati pero, računalništvo in informatika nas uči pisati zgodbe,<https://redmine.lusy.fri.uni-lj.si/attachments/download/3040/Porocilo_RINOS_7_5_21.pdf> in
	* Okvira računalništva in informatike od vrtca do srednje šole, <https://redmine.lusy.fri.uni-lj.si/attachments/download/3060/Porocilo_RINOS_10_1_22.pdf>
2. ključne in druge kompetence ter spretnosti:
* priporočilo Sveta EU o ključnih kompetencah za vseživljenjsko učenje, maj 2018, https://eur-lex.europa.eu/legal-content/SL/TXT/PDF/?uri=CELEX:32018H0604(01)[,](https://eur-lex.europa.eu/legal-content/SL/TXT/PDF/?uri=CELEX:32018H0604(01))
* Taksonomija izobraževanja 4.0, Bela knjiga, World Economic Forum, 2023,<https://www3.weforum.org/docs/WEF_Defining_Education_4.0_2023.pdf.>

# Opis aktivnosti

Podrobnejši opis aktivnosti je razdeljen po sklopih.

## SKLOP 1: Transformacija poučevanja in učenja za življenje v digitalni dobi

 **Aktivnosti:**

## Analiza stanja

Priprava podrobnejše analize stanja digitalnih kompetenc oz. temeljnih znanj RIN učečih se na posameznem vzgojno-izobraževalnem zavodu (v nadaljevanju: VIZ). Analiza (popis izhodiščnega stanja, zbiranje obstoječih praks) bo osnova za opredelitev konkretnih aktivnosti na posameznem VIZ.

## 2. Celovito načrtovanje, razvijanje, implementacija in evalvacija vzgojno-izobraževalnega procesa

Celovito vključevanje digitalnih kompetenc in temeljnih vsebin RIN v vzgojno-izobraževalni proces z razvojem in preizkušanjem sodobnih didaktičnih pristopov premišljene uporabe orodij in storitev (aplikacije, programska oprema, storitve v oblaku itd.) za učinkovito personalizirano in sodelovalno učenje, ki zajema:

**2.1) razvojne dejavnosti na ravni projekta** (konzorcijski partnerji in zunanjih izvajalci)

Na ravni projekta se oblikujejo razvojne skupine z naslednjimi nalogami:

* oblikovanje in nadgradnje kataloga kompetenc, ki zajema nabor digitalnih kompetenc in temeljnih znanj RIN, kriterije uspešnosti ter predloge standardov znanj (za temeljne vsebine RIN tudi ponudba novih vsebin, ki jih ni v obstoječem kurikulu vrtca, učnih načrtih OŠ ter učnih načrtih in katalogih znanj SŠ, skladno s poročilom Priloga 1.1 Dodatek specifikacijam);
* razvoj novih in nadgradnja obstoječih didaktičnih pristopov ter strategij poučevanja in učenja z uporabo razpoložljive digitalne tehnologije na VIZ (STEM kompleti, 3D tiskalniki, Microbiti, Ardoino, robotki itd.);
* opredelitev glavnih elementov učnih scenarijev (usklajenost vseh treh sklopov), potrjevanje in objava učnih scenarijev;
* priprava protokolov za razvojno načrtovanje VIZ, spremljanje pouka, medpredmetno sodelovanje, timsko delo, postopek priprave učnih scenarijev, opredelitev in vrednotenje kompetenc oz. temeljnih znanj RIN;
* priprava programov usposabljanja, delovnih srečanj, mreženj, konferenc;
* priprava načrta uvajanja sprememb po koncu projekta vključno z vrednotenjem kompetenc oz. znanj in njihovo prepoznavnostjo (primeri uporabe neformalnih potrdil o doseganju kompetenc; npr. certifikati, digitalne značke);

**2.2) razvojne dejavnosti na ravni VIZ**

Na vsakem VIZ se oblikujeta skupini:

* **razvojni tim,** katerega člani so ravnatelj in 4 strokovni delavci, od tega vsaj 1 s področja RIN in vsaj 1 digitalni koordinator (npr. ROID);
* **projektna skupina**, v katero so vključeni strokovni delavci VIZ in morebitni zunanji izvajalci.

Naloge skupin so:

1. **razvojni tim** na VIZ:
	* + oblikovanje načrta VIZ, ustvarjanje pogojev za izvajanje razvojnega dela in uvajanje sprememb v projektu vključno s psihološkimi pripravami sodelujočih na uvajanje sprememb o smiselnosti razvoja kompetenc oz. znanj;
		+ načrtovanje in implementacija razvojnega dela ter uvajanja sprememb: kdaj načrtovati, kdo načrtuje, kaj naj načrt vsebuje, predvideti dovolj časa za načrtovanje, izbira primernega prostora, razvoj ugodne klime, počutja in dobrih odnosov, fleksibilne organizacijske oblike na ravni VIZ (urnik, uporaba prostorov, distribuirano vodenje, avtonomija), zagotavljanje minimalnih tehničnih standardov za izvajanje projekta ter podpornih okolij;
		+ razvoj in priprava podrobnejšega kataloga digitalnih kompetenc in temeljnih znanj RIN (zajema nabor kompetenc oz. znanj, kriterije uspešnosti ter predloge standardov znanj), ki se bodo razvijala v okviru projekta;
* medpredmetno načrtovanjeusvajanja digitalnih kompetenc na začetku vsakega šolskega leta in usklajevanje med letom v izbranih inovativnih oddelkih (izvedbeni kurikul);
	+ - priprava predlogov projektni skupini na VIZ za izvajanje aktivnosti;
		- spremljanje izvedbe projekta, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov;
		- priprava in objava vzorčnih učnih scenarijev;
		- organizacija in izvedba usposabljanj na VIZ, ki ne potekajo v okviru projekta Digitrajni učitelj;
		- udeležba na delovnih srečanjih in konferencah;
		- priprava in objava pristopa celovitega razvoja digitalnih kompetenc in razvoja temeljnih znanj RIN učečih se na VIZ (t. i. vsešolski pristop), ki zajema vsebinske in organizacijske elemente, vključno s katalogom kompetenc in morebitnimi primeri uporabe neformalnih potrdil o doseganju kompetenc, ter načrta širjenja rezultatov projekta in uvajanja sprememb po koncu projekta;
1. **projektna skupina na VIZ:**
* sodelovanje pri oblikovanju in implementaciji načrta za razvojno delo in uvajanje sprememb;
* sodelovanje pri razvoju in pripravi kataloga digitalnih kompetenc in temeljnih znanj RIN ter izvedbenega kurikula;
* vzajemno sodelovanje pri oblikovanju didaktičnih pristopov, strategij poučevanja in učenja;
* preizkušanje in testiranje v inovativnih oddelkih oz. skupinah;
* sodelovanje pri evalvaciji projekta;
* udeležba na usposabljanjih projekta, delovnih srečanjih in na konferencah;
* sodelovanje pri pripravi in objavi pristopa celovitega razvoja digitalnih kompetenc in razvoja temeljnih znanj RIN učečih se.
	1. **Inovativni** **oddelki oz. skupine na VIZ**

**A) Vključevanje oddelkov oz. skupin v projekt**

Predvidena dinamika vključevanja:

* v šolskem letu 2023/24 sta vključena vsaj 2 oddelka oz. skupini in vsaj 75 % strokovnih delavcev oddelčnih zborov za digitalne kompetence oz. vsaj 30 % za temeljne vsebine RIN;
* v šolskem letu 2024/25 so vključeni vsaj 4 oddelki oz. skupine in vsaj 75 % strokovnih delavcev oddelčnih zborov za digitalne kompetence oz. vsaj 30 % za temeljne vsebine RIN;
* v šolskem letu 2025/26 je vključenih vsaj 6 oddelkov oz. skupin in vsaj 75 % strokovnih delavcev oddelčnih zborov za digitalne kompetence oz. vsaj 30 % za temeljne vsebine RIN.

Inovativni oddelek zajema učence oz. dijake.
Inovativna skupina zajema otroke.
Oddelčni zbor zajema strokovne delavce v inovativnem oddelku oz. skupini.

Vsak VIZ vključi praviloma vsaj dva oddelka oz. skupini za temeljne vsebine RIN.

Posamezni VIZ lahko vključi tudi manjše število oddelkov, vendar pa mora biti kazalnik o številu inovativnih oddelkov oz. skupin na ravni projekta dosežen.

Dinamika vključevanja oddelkov oz. skupin in odstotek strokovnih delavcev se v posebnih primerih ustrezno prilagodi.

**B) Aktivnosti strokovnih delavcev v inovativnih** **oddelkih oz. skupinah**

Strokovni delavci izvajajo aktivnosti na področjih digitalnih kompetenc in temeljnih vsebin RIN:

**B1)** **za področje digitalnih kompetenc**

Preizkušanje in testiranje v inovativnih oddelkih oz. skupinah zajema:

* + - medpredmetno načrtovanje pouka in drugih dejavnosti (vključno z avtentičnimi nalogami, projektnim delom, sodelovalnim učenjem ipd.);
		- vsebinsko in časovno usklajeno izvajanje v oddelku vključno s preverjanjem in vrednotenjem digitalnih kompetenc;
		- vzajemna refleksija (npr. kritično prijateljevanje in kolegialne hospitacije s protokolom spremljanja pouka ter predlogi za nadgradnjo);
		- vzajemno oblikovanje vzorčnih učnih scenarijev;

**B2) za področje temeljnih vsebin RIN**

Preizkušanje in testiranje v inovativnih oddelkih zajema:

* načrtovanje novih učnih priložnosti za opolnomočenje učečih se s temeljnimi znanji RIN, ki jih ni v kurikulu, učnih načrtih oz. katalogih znanj (lahko so tudi del različnih strokovnih oz. znanstvenih področij, kot npr. vesolje, trajnostni razvoj, medicina, šport, kultura), za kar je pomembna fleksibilnost in odprtost VIZ;
* načrtovanje in izvedba ter evalvacija dejavnosti v inovativnih oddelkih oz. skupinah, vključno s preverjanjem ter vrednotenjem temeljnih znanj RIN (skladno s predlogom RINOS, Priloga 1.1 Dodatek specifikacijam) ob vključevanju zunanji izvajalcev;
* oblikovanje vzorčnih učnih scenarijev.

Za področje temeljnih znanj RIN je treba zagotoviti dodatne ure oz. čas, skladno z obstoječimi predpisi (npr. soglasje staršev; v okviru razširjenega programa oz. interesne dejavnosti).

Glede na raven vzgojno-izobraževanega procesa je treba zagotoviti naslednje načine izvedbe dejavnosti v inovativnem oddelku oz. skupini:

* **v vrtcih in osnovnih šolah do vključno 5. razreda** zagotoviti **vsaj 16 ur na šolsko leto za temeljne vsebine RIN**, praviloma dvakrat letno v obliki projektnega dela (npr. en jeseni in en spomladi; ne izvajati v obliki klasičnega predmetnika »1 ura na teden«). Temeljne znanja RIN naj se razvijajo preko reševanja problemov iz vsakdanjih avtentičnih situacij (posameznika, družbe, industrijskih in drugih problemov). Pri načrtovanju in izvedbi dejavnosti je zato treba upoštevati kombinacijo medpredmetnega sodelovanja (pri obstoječih urah) in dodatnih zahtevanih ur dejavnosti RIN.
	+ Primer projekta medpredmetno zasnovane vsebine ločevanja odpadkov, pri katerem učenci usvajajo cilje različnih predmetov. Glavni namen projekta je dvig kompetenc učečih se za trajnost in izdelava računalniške igre na temo ločevanja odpadkov. Pri slovenščini učenci izdelajo celotni scenarij igre, ki ga pri likovni umetnosti grafično oblikujejo. Pri glasbeni umetnosti za igro ustvarjajo glasbeno predlogo. Pri matematiki razvijajo logično mišljenje in reševanje problemov. Pri naravoslovju podrobneje opredeljujejo pravila in pomen ločevanja odpadkov. V okviru dodatnih 8 ur pa razvijajo temeljna znanja RIN (algoritmi in programiranje - razbijanje problema na manjše podprobleme in obratno generalizirajo celovitejše rešitve iz posameznih, spoznavajo računalniška okolja za igrifikacijo procesa, izdelajo in tehnično preverijo končni rezultat ter iščejo napake pri procesu).
* **od vključno 6. razreda osnovne šole in srednjih šolah ali dijaških domovih**  zagotoviti **vsaj 24 ur na šolsko leto za temeljne vsebine RIN.**  Pri tem je treba praviloma v posameznem šolskem letu zagotoviti:
* enkrat letno v obliki projektnega dela (ne izvajati v obliki klasičnega predmetnika »1 ura na teden«). Temeljna znanja RIN naj se razvijajo preko reševanja problemov iz vsakdanjih avtentičnih situacij (posameznika, družbe, industrijskih in drugih problemov). Pri načrtovanju in izvedbi dejavnost je zato treba upoštevati kombinacijo medpredmetnega sodelovanja (pri obstoječih urah in dodatnih **8 ur**, ki so namenjeni razvoju in preverjanju nov temeljnih znanj RIN;
* vsaj **16 ur** (po 2 uri skupaj, ne izvajati v obliki klasičnega predmetnika »1 ura na teden«) namenjenih razvoju in preverjanju novih temeljnih znanj RIN.

**Zagotoviti je treba strokovnjake za izvedbo zgoraj navedenih dodatnih ur dejavnosti za opolnomočenje s temeljnimi vsebinami RIN**: učitelj RIN, strokovnjaki iz konzorcijskih partnerjev in zunanji izvajalci projekta, npr.: podjetja, neprofitne organizacije, društva, mladinske organizacije, VIZ, fakultete (tudi študentje pedagoških ali računalniških smeri), v posameznih primerih pa izvajati tudi medgeneracijsko izobraževanje (bivši učenci ali dijaki; starejši učenci ali dijaki; starši in drugi).

1. **Aktivnosti učečih se v inovativnih** **oddelkih oz. skupinah**

Personalizirano in sodelovalno učenje: ozaveščena in trajna aktivna vloga učečega se (vključno z lastništvom, ang. ownership) v vseh fazah vzgojno-izobraževalnega procesa:

* pri načrtovanju (vključno z izbiro in upravljanjem učnih poti posameznika);
* izvedbi (vključno pri vrednotenju in ocenjevanju; formativno spremljanje, pravočasnost in kakovost povratnih informacij, samoevalvacija ter vzajemno vrednotenje in refleksija);
* evalvaciji.

Razvoj personaliziranega in sodelovalnega učenja v posameznem oddelku oz. skupini se mora razvijati več let, da bodo učeči se ponotranjili procese celovitega razvoja kompetenc oz. temeljnih znanj RIN. Učeči se naj bodo že na začetku seznanjeni, da bodo soudeleženi pri razvoju in testiranju učnih strategij. Tako bodo dejavnosti celovito prispevale tudi k razvoju samouravnavanja in avtonomnega učenja.

1. **Sodelovanje z zunanjimi izvajalci**

Vsak VIZ sodeluje z vsaj enim zunanjim izvajalcem na področju izobraževanja, ki ni partner konzorcija. Zunanji izvajalci so lahko ključni deležniki na področju izobraževanja (VIZ, visokošolski zavodi itd.) in zunanji deležniki (npr. podjetja, neprofitne organizacije, gospodarska ali obrtna zbornica, društva in druge organizacije civilne iniciative, mladinske organizacije, lokalne skupnostni, posamezniki itd.). Zunanji izvajalec sodeluje pri načrtovanju, izvedbi in evalvaciji dejavnosti za učeče se na VIZ.

S tem bo zagotovljeno celovito iskanje rešitev problemov iz realnega sveta, in sicer z razvijanjem in prenosom znanja ter generiranjem skupnih aktivnosti VIZ in zunanjih izvajalcev, s katerim učeči se rešujejo aktualne družbene in industrijske probleme ter pri tem razvijajo znanja in kompetence (ključne kompetence, spretnosti 21. stoletja, kompetence za življenje itd.).

## Vzpostavljena učeča se skupnost na ravni projekta

Aktivnosti v okviru učeče se skupnosti:

* priprava in izvedba različnih oblik usposabljanj, ki ne potekajo v okviru projekta Digitrajni učitelj;
* virtualna učeča se skupnost za deljenje in (vzajemno) vrednotenje primerov dobrih praks ter strokovne diskusije;
* grozdenje in redna izmenjava dobre prakse med posameznimi VIZ (npr. hospitacije s protokoli spremljanja, kritično prijateljevanje);
* redna srečanja (on-line ali v živo) s predstavitvami in vrednotenjem primerov dobrih praks vseh udeležencev projekta;
* aktivno sodelovanje in udeležba na letni konferenci;
* študijski obiski doma in v tujini.

## Letna konferenca

Projekt v okviru sklopa 1 organizira in izvede skupno letno srečanje vključenih v projekte vseh treh sklopov.

Letna konferenca je organizirana na sledeč način, in sicer:

* vsebina programa konference zajema vse tri sklope razpisa;
* konference se udeleži najmanj 300 udeležencev;
* konferenca naj spodbuja aktivno in interaktivno delo udeležencev.

Program in dejavnosti konference se predhodno uskladi z ministrstvom.

## Evalvacija projekta

Evalvacija napredka učečih se poteka neodvisno od ostalih aktivnosti projekta (usklajeno z ministrstvom za vse sklope) in vključuje pripravo metodologije in instrumentarija za merjenje digitalnih kompetenc učečih se oz. temeljnih znanj RIN, večkratno preverjanje ter možnosti izboljšav metodologije in instrumentarija.

Ob zaključku projekta se pripravi končno evalvacijsko poročilo.

1. **Promocija in diseminacija**

Promocija aktivnosti in rezultatov projekta je namenjena različnim deležnikom v nacionalnem in mednarodnem prostoru.

Promocija zajema:

1. objave in predstavitve:
* strokovni prispevki na Slovenskem izobraževalnem omrežju SIO.si;
* na spletnih straneh (npr. VIZ);
* na družbenih omrežjih;
* v strokovnih in znanstvenih revijah;
* na srečanjih ključnih in zunanjih deležnikov (študijske skupine in druga delovna srečanja strokovnih skupin);
* na konferencah doma in v tujini (za strokovne in vodstvene delavce, raziskovalce, razvijalce šolskih politik);
* v nacionalnih, regionalnih in lokalnih medijih (tiskanih in elektronskih, radio, TV);
* drugo (letaki, brošure, video, podkasti itd.);

b) aktivno vključevanje in predstavitev rezultatov projekta v okviru evropskega tedna programiranja (aktivnosti za učence, učitelje, starše, itd.) in dnevih varne rabe interneta, domačih in mednarodnih tekmovanjih, natečajih, razstavah, učilnicah prihodnosti (npr. na fakultetah, Evropskem šolskem omrežju) ipd.

1. **Vodenje in koordinacija projekta**

Vodenje in koordiniranje projekta zajema vsebinsko in organizacijsko načrtovanje in izvajanje projekta ter zagotavljanje človeških in materialnih virov na nivoju partnerjev konzorcija.

Vodenje projekta zajema tudi redno spremljanje aktivnosti, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov ter usmeritve za sprotno nadgradnjo razvojnih dejavnosti projekta.

Pomembno je razporejanje nalog med sodelavce projekta, zagotavljanje učinkovite organizacije dejavnosti, izvajanje administrativnih nalog, zagotavljanje priprave in dosledne uporabe protokolov, priprava podrobnejšega načrta dejavnosti na VIZ itd.

Za učinkovito izvajanje aktivnosti projekta je treba zagotoviti:

* koordinacijo projekta med partnerji (vključno z izvajanjem agilnih metod projektnega vodenja);
* redna srečanja vodstva projekta;
* redna srečanja razvojnih skupin;
* redna srečanja koordinatorjev vključenih VIZ;
* redna (npr. polletna) srečanja ravnateljev;
* redna srečanja razvojnega tima posameznega VIZ;
* proaktivno redno sodelovanje z ostalimi projekti iz vseh treh sklopov;
* redna poročanja o izvedenih aktivnostih in srečanja s skrbnikom pogodbe na strani ministrstva;
* aktivna udeležba na delovnih sestankih ministrstva.

## SKLOP 2: Celovit razvoj in preverjanje digitalnih kompetenc učečih se

 **Aktivnosti:**

* + 1. **Analiza stanja**

Priprava podrobnejše analize stanja digitalnih kompetenc učečih se na posameznem VIZ. Analiza (popis izhodiščnega stanja, zbiranje obstoječih praks) bo osnova za opredelitev konkretnih aktivnosti na posameznem VIZ.

* + 1. **Celovito načrtovanje, razvijanje, implementacija in evalvacija vzgojno izobraževalnega procesa**

Celovito vključevanje digitalnih kompetenc v vzgojno-izobraževalni proces z razvojem in preizkušanjem sodobnih didaktičnih pristopov premišljene uporabe orodij in storitev (aplikacije, programska oprema, storitve v oblaku itd.) za učinkovito personalizirano in sodelovalno učenje, ki zajema:

**2.1) razvojne dejavnosti na ravni projekta** (konzorcijski partnerji in zunanjih izvajalci)

Na ravni projekta se oblikujejo razvojne skupine z naslednjimi nalogami:

* oblikovanje in nadgradnje kataloga kompetenc, ki zajema nabor kompetenc, kriterijev uspešnosti ter predloge standardov znanj;
* razvoj novih in nadgradnja obstoječih didaktičnih pristopov in strategije poučevanja in učenja;
* opredelitev glavnih elementov učnih scenarijev (usklajenost vseh treh sklopov), potrjevanje in objava učnih scenarijev;
* priprava protokolov za razvojno načrtovanje VIZ, spremljanje pouka, medpredmetno sodelovanje, timsko delo, postopek priprave učnih scenarijev, opredelitev in vrednotenje kompetenc;
* priprava programov usposabljanja, delovnih srečanj, mreženj in konferenc;
* priprava načrta uvajanja sprememb po koncu projekta vključno z vrednotenjem kompetenc.

**2.2) razvojne dejavnosti na ravni VIZ**

Na vsakem VIZ se oblikujeta skupini:

* **razvojni tim,** katerega člani soravnatelj in 4 strokovni delavci, od tega vsaj 1 digitalni koordinator (npr. ROID);
* **projektna skupina**, v katero so vključeni strokovni delavci VIZ in morebitni zunanji izvajalci.

Naloge skupin so:

1. **razvojni tim** na VIZ:
	* + oblikovanje načrta VIZ, ustvarjanje pogojev za izvajanje razvojnega dela in uvajanje sprememb v projektu vključno s psihološkimi pripravami sodelujočih na uvajanje sprememb o smiselnosti razvoja kompetenc;
		+ načrtovanje in implementacija razvojnega dela ter uvajanja sprememb: kdaj načrtovati, kdo načrtuje, kaj naj načrt vsebuje, predvideti dovolj časa za načrtovanje, izbira primernega prostora, razvoj ugodne klime, počutja in dobrih odnosov, fleksibilne organizacijske oblike na ravni VIZ (urnik, uporaba prostorov, distribuirano vodenje, avtonomija), zagotavljanje minimalnih tehničnih standardov za izvajanje projekta ter podpornih okolij;
		+ razvoj in priprava podrobnejšega kataloga digitalnih kompetenc (zajema nabor kompetenc, kriterije uspešnosti ter predloge standardov znanj), ki se bodo razvijale v okviru projekta;
* medpredmetno načrtovanje usvajanja digitalnih kompetenc na začetku vsakega šolskega leta in usklajevanje med letom v izbranih inovativnih oddelkih (izvedbeni kurikul);
	+ - priprava predlogov projektni skupini na VIZ za izvajanje aktivnosti;
		- spremljanje izvedbe projekta, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov;
		- priprava in objava vzorčnih učnih scenarijev;
		- organizacija in izvedba usposabljanj na VIZ, ki ne potekajo v okviru projekta Digitrajni učitelj;
		- udeležba na delovnih srečanjih in konferencah;
		- priprava in objava pristopa celovitega razvoja digitalnih kompetenc učečih se na VIZ (t. i. vsešolski pristop), ki zajema vsebinske in organizacijske elemente, vključno s katalogom kompetenc, ter načrt širjenja rezultatov projekta in uvajanja sprememb po koncu projekta;

**B) projektna skupina na VIZ:**

* sodelovanje pri oblikovanju in implementaciji načrta za razvojno delo in uvajanje sprememb;
* sodelovanje pri razvoju in pripravi kataloga digitalnih kompetenc ter izvedbenega kurikula;
* vzajemno sodelovanje pri oblikovanju didaktičnih pristopov, strategij poučevanja in učenja;
* preizkušanje in testiranje v inovativnih oddelkih oz. skupinah;
* sodelovanje pri evalvaciji projekta;
* udeležba na usposabljanjih projekta, delovnih srečanjih in na konferencah;
* sodelovanje pri pripravi in objavi pristopa celovitega razvoja digitalnih kompetenc učečih se.
	1. **Inovativni** **oddelki oz. skupine na VIZ**
1. **Vključevanje oddelkov oz. skupin v projekt**

Predvidena dinamika vključevanja:

* v šolskem letu 2023/24 sta vključena vsaj 2 oddelka oz. skupini in vsaj 65 % strokovnih delavcev oddelčnih zborov;
* v šolskem letu 2024/25 so vključeni vsaj 4 oddelki oz. skupine in vsaj 65 % strokovnih delavcev oddelčnih zborov;
* v šolskem letu 2025/26 je vključenih vsaj 6 oddelkov oz. skupin in vsaj 65 % strokovnih delavcev oddelčnih zborov.

Inovativni oddelek zajema učence oz. dijake.
Inovativna skupina zajema otroke.
Oddelčni zbor zajema strokovne delavce v inovativnem oddelku oz. skupini.

Posamezni VIZ lahko vključi tudi manjše število oddelkov, vendar pa mora biti kazalnik o številu inovativnih oddelkov oz. skupin na ravni projekta dosežen.

Dinamika vključevanja oddelkov oz. skupin in odstotek strokovnih delavcev se v posebnih primerih ustrezno prilagodi.

1. **Aktivnosti strokovnih delavcev v inovativnih** **oddelkih oz. skupinah**

Preizkušanje in testiranje v inovativnih oddelkih oz. skupinah zajema:

* + - medpredmetno načrtovanje pouka in drugih dejavnosti (vključno z avtentičnimi nalogami, projektnim delom, sodelovalnim učenjem, ipd.);
		- vsebinsko in časovno usklajeno izvajanje v oddelku vključno s preverjanjem in vrednotenjem digitalnih kompetenc;
		- vzajemna refleksija (npr. kritično prijateljevanje in kolegialne hospitacije s protokolom spremljanja pouka ter predlogi za nadgradnjo);
		- vzajemno oblikovanje vzorčnih učnih scenarijev.
1. **Aktivnosti učečih se v inovativnih** **oddelkih oz. skupinah:**

Personalizirano in sodelovalno učenje: ozaveščena in trajna aktivna vloga učečega se (vključno z lastništvom, ang. ownership) v vseh fazah in dejavnostih vzgojno-izobraževalnega procesa:

* pri načrtovanju (vključno z izbiro in upravljanjem učnih poti posameznika);
* izvedbi (vključno pri vrednotenju in ocenjevanju; formativno spremljanje, pravočasnost in kakovost povratnih informacij, samoevalvacija ter vzajemno vrednotenje in refleksija);
* evalvaciji.

Razvoj personaliziranega in sodelovalnega učenja v posameznem oddelku se mora razvijati več let, da bodo učeči se ponotranjili procese celovitega razvoja kompetenc. Učeči se naj bodo že na začetku seznanjeni, da bodo soudeleženi pri razvoju in testiranju učnih strategij. Tako bodo dejavnosti celovito prispevale tudi k razvoju samouravnavanja in avtonomnega učenja.

1. **Sodelovanje z zunanjimi izvajalci**

Vsak VIZ sodeluje z vsaj enim zunanjim izvajalcem na področju izobraževanja, ki ni partner konzorcija. Zunanji izvajalci so lahko ključni deležniki na področju izobraževanja (VIZ, visokošolski zavodi, itd. ) in zunanji deležniki (npr. podjetja, neprofitne organizacije, gospodarska ali obrtna zbornica, društva in druge organizacije civilne iniciative, mladinske organizacije, lokalne skupnostni, posamezniki itd.). Zunanji deležnik v projekt sodeluje pri načrtovanju, izvedbi in evalvaciji dejavnosti za učeče na VIZ.

S tem bo zagotovljeno celovito iskanje rešitev problemov iz realnega sveta, in sicer z razvijanjem in prenosom znanja ter generiranjem skupnih aktivnosti VIZ in zunanjih izvajalcev, s katerim učeči se rešujejo aktualne družbene in industrijske probleme ter pri tem razvijajo znanja in kompetence (ključne kompetence, spretnosti 21. stoletja, kompetence za življenje itd.).

* + 1. **Vzpostavljena strokovna učeča se skupnost na ravni projekta**

Aktivnosti v okviru učeče se skupnosti:

* priprava in izvedba različnih oblik usposabljanj, ki ne potekajo v okviru projekta Digitrajni učitelj;
* virtualna učeča se skupnost za deljenje in (vzajemno) vrednotenje primerov dobrih praks ter strokovne diskusije;
* grozdenje in redna izmenjava dobre prakse med posameznimi VIZ (npr. hospitacije s protokoli spremljanja, kritično prijateljevanje);
* redna srečanja (on-line ali v živo) s predstavitvami in vrednotenjem primerov dobrih praks vseh udeležencev projekta;
* aktivno sodelovanje in udeležba na letni konferenci, organizirani v okviru sklopa 1;
* študijski obiski doma in v tujini.
	+ 1. **Letna konferenca**

Projekt v okviru sklopa 1 organizira in izvede skupno letno srečanje vključenih v projekte vseh treh sklopov.

* + 1. **Evalvacija projekta**

Evalvacija napredka učečih se poteka neodvisno od ostalih aktivnosti projekta (usklajeno z ministrstvom za vse sklope) in vključuje pripravo metodologije in instrumentarija za merjenje digitalnih kompetenc učečih se, večkratno preverjanje ter možnosti izboljšav metodologije in instrumentarija.

Ob zaključku projekta se pripravi končno evalvacijsko poročilo.

* + 1. **Promocija in diseminacija**

Promocija aktivnosti in rezultatov projekta je namenjena različnim deležnikom v nacionalnem in mednarodnem prostoru.

Promocija zajema:

a) Objave in predstavitve:

* strokovni prispevki na Slovenskem izobraževalnem omrežju SIO.si;
* na spletnih straneh (npr. VIZ);
* na družbenih omrežjih;
* v strokovnih in znanstvenih revijah;
* na srečanjih ključnih in zunanjih deležnikov (študijske skupine in druga delovna srečanja strokovnih skupin);
* na konferencah doma in v tujini (za strokovne in vodstvene delavce, raziskovalce, razvijalce šolskih politik);
* v nacionalnih, regionalnih in lokalnih medijih (tiskanih in elektronskih, radio, TV);
* drugo (letaki, brošure, video, podkasti itd.);

b) Aktivno vključevanje in predstavitev rezultatov projekta na dnevih varne rabe interneta, domačih in mednarodnih tekmovanjih, natečajih, razstavah, učilnicah prihodnosti (npr. na fakultetah, Evropskem šolskem omrežju) ipd.

* + 1. **Vodenje in koordinacija projekta**

Vodenje in koordiniranje projekta zajema vsebinsko in organizacijsko načrtovanje in izvajanje projekta ter zagotavljanje človeških in materialnih virov na nivoju partnerjev konzorcija.

Vodenje projekta zajema tudi redno spremljanje aktivnosti, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov ter usmeritve za sprotno nadgradnjo razvojnih dejavnosti projekta.

Pomembno je razporejanje nalog med sodelavce projekta, zagotavljanje učinkovite organizacije dejavnosti, izvajanje administrativnih nalog, zagotavljanje priprave in dosledne uporabe protokolov, priprava podrobnejšega načrta dejavnosti na VIZ itd.

Za učinkovito izvajanje aktivnosti projekta je treba zagotoviti:

* koordinacijo projekta med partnerji (vključno z izvajanjem agilnih metod projektnega vodenja);
* redna srečanja vodstva projekta;
* redna srečanja razvojnih skupin;
* redna srečanja koordinatorjev vključenih VIZ;
* redna (npr. polletna) srečanja ravnateljev;
* redna srečanja razvojnega tima posameznega VIZ;
* proaktivno redno sodelovanje z ostalimi projekti iz vseh treh sklopov;
* redna poročanja o izvedenih aktivnostih in srečanja s skrbnikom pogodbe na strani ministrstva;
* aktivna udeležba na delovnih sestankih ministrstva.

## SKLOP 3: Razvoj temeljnih znanj računalništva in informatike učečih se

 **Aktivnosti:**

**1. Analiza stanja**

Priprava podrobnejše analize stanja temeljnih znanj RIN učečih se na posameznem VIZ. Analiza (popis izhodiščnega stanja, zbiranje obstoječih praks) bo osnova za opredelitev konkretnih aktivnosti na posameznem VIZ.

* + - 1. **Celovito načrtovanje, razvijanje, implementacija in evalvacija vzgojno izobraževalnega procesa**

Vključevanje temeljnih vsebin RIN v vzgojno-izobraževalni proces z razvojem in preizkušanjem sodobnih didaktičnih pristopov premišljene uporabe orodij in storitev (aplikacije, programska oprema, storitve v oblaku, itd.) za učinkovito personalizirano in sodelovalno učenje, ki zajema:

**2.1) razvojne dejavnosti na ravni projekta** (konzorcijski partnerji in zunanjih izvajalci)

Na ravni projekta se oblikujejo razvojne skupine z naslednjimi nalogami:

* oblikovanje in nadgradnje kataloga temeljnih znanj RIN, ki zajema nabor znanj, kriterije uspešnosti in predloge standardov znanj (ponudba novih vsebin, ki jih ni v obstoječem kurikulu vrtca, učnih načrtih OŠ ter učnih načrtih in katalogih znanj SŠ, skladno s poročilom Priloga 1.1 Dodatek specifikacijam);
* razvoj novih in nadgradnja obstoječih didaktičnih pristopov ter strategij poučevanja in učenja z uporabo razpoložljive digitalne tehnologije na VIZ (STEM kompleti, 3D tiskalniki, Microbiti, Ardoino, robotki itd.);
* opredelitev glavnih elementov učnih scenarijev (usklajenost vseh treh sklopov), potrjevanje in objava učnih scenarijev;
* priprava protokolov za razvojno načrtovanje VIZ, spremljanje pouka, medpredmetno sodelovanje, timsko delo, postopek priprave učnih scenarijev, opredelitev in vrednotenje temeljnih znanj RIN;
* priprava programov usposabljanja, delovnih srečanj, mreženj in konferenc;
* priprava načrta uvajanja sprememb po koncu projekta vključno z vrednotenjem znanj.

**2.2) razvojne dejavnosti na ravni VIZ**

Na vsakem VIZ se oblikujeta skupini:

* **razvojni tim,** katerega člani soravnatelj in vsaj 2 strokovna delavca, od tega vsaj 1 s področja RIN;
* **projektna skupina**, v katero so vključeni strokovni delavci VIZ in morebitni zunanji izvajalci.

Naloge skupin so:

1. **razvojni tim** na VIZ:
	* + oblikovanje načrta VIZ, ustvarjanje pogojev za izvajanje razvojnega dela in uvajanje sprememb v projektu vključno s psihološkimi pripravami sodelujočih na uvajanje sprememb o smiselnosti razvoja znanj;
		+ načrtovanje in implementacija razvojnega dela ter uvajanja sprememb: kdaj načrtovati, kdo načrtuje, kaj naj načrt vsebuje, predvideti dovolj časa za načrtovanje, izbira primernega prostora, razvoj ugodne klime, počutja in dobrih odnosov, fleksibilne organizacijske oblike na ravni VIZ (urnik, uporaba prostorov, distribuirano vodenje, avtonomija), zagotavljanje minimalnih tehničnih standardov za izvajanje projekta ter podpornih okolij;
		+ razvoj in priprava podrobnejšega kataloga temeljnih znanj RIN (zajema nabor kompetenc, kriterije uspešnosti ter predloge standardov znanj), ki se bodo razvijale v okviru projekta;
* medpredmetno načrtovanjena področju temeljnih vsebin RIN na začetku vsakega šolskega leta in usklajevanje med letom v izbranih inovativnih oddelkih (izvedbeni kurikul);
	+ - priprava predlogov projektni skupini na VIZ za izvajanje aktivnosti;
		- spremljanje izvedbe projekta, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov;
		- priprava in objava vzorčnih učnih scenarijev;
		- organizacija in izvedba usposabljanj na VIZ, ki ne potekajo v okviru projekta Digitrajni učitelj;
		- udeležba na delovnih srečanjih in konferencah;
		- načrtovanje in zagotavljanje ustrezne digitalne tehnologije za področje temeljnih vsebin RIN;
		- priprava in objava pristopa razvoja temeljnih znanj RIN učečih se na VIZ (t.i. vsešolski pristop), ki zajema vsebinske in organizacijske elemente, vključno s katalogom znanj ter načrtom širjenja rezultatov projekta in uvajanja sprememb po koncu projekta;
1. **projektna skupina na VIZ:**
* sodelovanje pri oblikovanju in implementaciji načrta za razvojno delo in uvajanje sprememb;
* sodelovanje pri razvoju in pripravi kataloga temeljnih znanj RIN ter izvedbenega kurikula;
* vzajemno sodelovanje pri oblikovanju didaktičnih pristopov ter strategij poučevanja in učenja;
* preizkušanje in testiranje v inovativnih oddelkih oz. skupinah;
* sodelovanje pri evalvaciji projekta;
* udeležba na usposabljanjih projekta, delovnih srečanjih in na konferencah;
* sodelovanje pri pripravi in objavi pristopa razvoja temeljnih znanj RIN učečih se.

**2.3) Inovativni** **oddelki oz. skupine na VIZ**

* + 1. **Vključevanje oddelkov oz. skupin v projekt**

Predvidena dinamika vključevanja:

* v šolskem letu 2023/24 sta vključena vsaj 2 oddelka oz. skupini in vsaj 30 % strokovnih delavcev oddelčnih zborov;
* v šolskem letu 2024/25 so vključeni vsaj 4 oddelki oz. skupine in vsaj 30 % strokovnih delavcev oddelčnih zborov;
* v šolskem letu 2025/26 je vključenih vsaj 6 oddelkov oz. skupin in vsaj 30 % strokovnih delavcev oddelčnih zborov.

Inovativni oddelek zajema učence oz. dijake.
Inovativna skupina zajema otroke.
Oddelčni zbor zajema strokovne delavce v inovativnem oddelku oz. skupini.

Posamezni VIZ lahko vključi tudi manjše število oddelkov, vendar pa mora biti kazalnik o številu inovativnih oddelkov oz. skupin na ravni projekta dosežen.

Dinamika vključevanja oddelkov oz. skupin in odstotek strokovnih delavcev se v posebnih primerih ustrezno prilagodi.

* + 1. **Aktivnosti strokovnih delavcev v inovativnih** **oddelkih oz. skupinah**

Preizkušanje in testiranje v inovativnih oddelkih zajema:

* načrtovanje novih učnih priložnosti za opolnomočenje učečih se s temeljnimi znanji RIN, ki jih ni v kurikulu, učnih načrtih oz. katalogih znanj (lahko so tudi del različnih strokovnih oz. znanstvenih področij, kot npr. vesolje, trajnostni razvoj, medicina, šport, kultura), za kar je pomembna fleksibilnost in odprtost VIZ;
* načrtovanje in izvedba ter evalvacija dejavnosti v inovativnih oddelkih oz. skupinah, vključno s preverjanjem ter vrednotenjem temeljnih znanj RIN (skladno s predlogom RINOS, Priloga 1.1 Dodatek specifikacijam) ob vključevanju zunanji izvajalcev;
* oblikovanje vzorčnih učnih scenarijev.

Za področje temeljnih znanj RIN je treba zagotoviti dodatne ure oz. čas, skladno z obstoječimi predpisi (npr. soglasje staršev; v okviru razširjenega programa oz. interesne dejavnosti).

Glede na raven vzgojno-izobraževanega procesa je treba zagotoviti naslednje načine izvedbe dejavnosti v inovativnem oddelku oz. skupini:

* **v vrtcih in osnovnih šolah do vključno 5. razreda** zagotoviti vsaj 16 ur na šolsko leto za nove temeljne vsebine RIN, praviloma dvakrat letno v obliki projektnega dela (npr. en jeseni in en spomladi; ne izvajati v obliki klasičnega predmetnika »1 ura na teden«). Temeljna znanja RIN naj se razvijajo preko reševanja problemov iz vsakdanjih avtentičnih situacij (posameznika, družbe, industrijskih in drugih problemov iz lokalnega okolja). Pri načrtovanju in izvedbi dejavnost je zato treba upoštevati kombinacijo medpredmetnega sodelovanja (pri obstoječih urah) in dodatnih zahtevanih ur dejavnosti RIN.
	+ Primer projekta medpredmetno zasnovane vsebine ločevanja odpadkov, pri katerem učenci usvajajo cilje različnih predmetov. Glavni namen projekta je dvig kompetenc učečih se za trajnost in izdelava računalniške igre na temo ločevanja odpadkov. Pri slovenščini učenci izdelajo celotni scenarij igre, ki ga pri likovni umetnosti grafično oblikujejo. Pri glasbeni umetnosti za igro ustvarjajo glasbeno predlogo. Pri matematiki razvijajo logično mišljenje in reševanje problemov. Pri naravoslovju podrobneje opredeljujejo pravila in pomen ločevanja odpadkov. V okviru dodatnih 8 ur pa razvijajo temeljna znanja RIN (algoritmi in programiranje - razbijanje problema na manjše podprobleme in obratno generalizirajo celovitejše rešitve iz posameznih, spoznavajo računalniška okolja za igrifikacijo procesa, izdelajo in tehnično preverijo končni rezultat ter iščejo napake pri procesu).
* **od vključno 6. razreda osnovne šole in srednjih šolah ali dijaških domovih**  zagotoviti **vsaj 24 ur na šolsko leto za temeljne vsebine RIN.**  Pri tem je praviloma treba v posameznem šolskem letu zagotoviti:
* praviloma enkrat letno v obliki projektnega dela (ne izvajati v obliki klasičnega predmetnika »1 ura na teden«). Temeljna znanja RIN naj se razvijajo preko reševanja problemov iz vsakdanjih avtentičnih situacij (posameznika, družbe, industrijskih in drugih problemov iz lokalnega okolja). Pri načrtovanju in izvedbi dejavnost je zato treba upoštevati kombinacijo medpredmetnega sodelovanja (pri obstoječih urah) in dodatnih **8 ur**, ki so namenjeni razvoju in preverjanju nov temeljnih znanj RIN;
* vsaj **16 ur** (praviloma po 2 uri skupaj, ne izvajati v obliki klasičnega predmetnika »1 ura na teden«) namenjenih razvoju in preverjanju novih temeljnih znanj RIN.

**Zagotoviti je treba strokovnjake za izvedbo zgoraj navedenih dodatnih ur dejavnosti za opolnomočenje s temeljnimi vsebinami RIN**: učitelj RIN, strokovnjaki iz konzorcijskih partnerjev in zunanji izvajalci projekta, npr.: podjetja, neprofitne organizacije, društva, mladinske organizacije, VIZ, fakultete (tudi študentje pedagoških ali računalniških smeri), v posameznih primerih pa izvajati tudi medgeneracijsko izobraževanje (bivši učenci ali dijaki; starejši učenci ali dijaki; starši in drugi).

* + 1. **Aktivnosti učečih se v inovativnih** **oddelkih oz. skupinah:**

Personalizirano in sodelovalno učenje: ozaveščena in trajna aktivna vloga učečega se (vključno z lastništvom, ang. ownership) v vseh fazah in dejavnostih vzgojno-izobraževalnega procesa:

* pri načrtovanju (vključno z izbiro in upravljanjem učnih poti posameznika);
* izvedbi (vključno pri vrednotenju in ocenjevanju; formativno spremljanje, pravočasnost in kakovost povratnih informacij, samoevalvacija ter vzajemno vrednotenje in refleksija);
* evalvaciji.

Razvoj personaliziranega in sodelovalnega učenja v posameznem oddelku se mora razvijati več let, da bodo učeči se ponotranjili procese celovitega razvoja znanja. Učeči se naj bodo že na začetku seznanjeni, da bodo soudeleženi pri razvoju in testiranju učnih strategij. Tako bodo dejavnosti celovito prispevale tudi k razvoju samouravnavanja in avtonomnega učenja.

* + 1. **Sodelovanje z zunanjimi izvajalci**

Vsak VIZ sodeluje z vsaj enim zunanjim izvajalcem na področju izobraževanja, ki ni partner konzorcija. Zunanji izvajalci so lahko ključni deležniki na področju izobraževanja (VIZ, visokošolski zavodi, itd. ) in zunanji deležniki (npr. podjetja, neprofitne organizacije, gospodarska ali obrtna zbornica, društva in druge organizacije civilne iniciative, mladinske organizacije, lokalne skupnostni, posamezniki itd.). Zunanji deležnik v projektu sodeluje pri načrtovanju, izvedbi in evalvaciji dejavnosti za učeče na VIZ. Povezovanje VIZ z zunanjimi izvajalci in strokovnjaki s področja RIN zagotavlja tudi vpogled učečih se v aktualne trende, tehnologije in prakse.

S tem bo zagotovljeno celovito iskanje rešitev problemov iz realnega sveta, in sicer z razvijanjem in prenosom znanja ter generiranjem skupnih aktivnosti VIZ in zunanjih izvajalcev, s katerim učeči se rešujejo aktualne družbene in industrijske probleme ter pri tem razvijajo temeljna znanja RIN in kompetence (ključne kompetence, spretnosti 21. stoletja, kompetence za življenje itd.).

**3. Vzpostavljena strokovna učeča se skupnost na ravni projekta**

Aktivnosti v okviru učeče se skupnosti:

* priprava in izvedba različnih oblik usposabljanj, ki ne potekajo v okviru projekta Digitrajni učitelj;
* virtualna učeča se skupnost za deljenje in (vzajemno) vrednotenje primerov dobrih praks ter strokovne diskusije;
* grozdenje in redna izmenjava dobre prakse med posameznimi VIZ (npr. hospitacije s protokoli spremljanja, kritično prijateljevanje);
* redna srečanja (on-line ali v živo) s predstavitvami in vrednotenjem primerov dobrih praks vseh udeležencev projekta;
* aktivno sodelovanje in udeležba na letni konferenci, organizirani v okviru sklopa 1;
* študijski obiski doma in v tujini.
1. **Letna konferenca**

Projekt v okviru sklopa 1 organizira in izvede skupno letno srečanje vključenih v projekte vseh treh sklopov.

1. **Evalvacija projekta**

Evalvacija napredka učečih se poteka neodvisno od ostalih aktivnosti projekta (usklajeno z ministrstvom za vse sklope) in vključuje pripravo metodologije in instrumentarija za merjenje digitalnih kompetenc učencev oz. temeljnih znanj RIN, večkratno preverjanje ter možnosti izboljšav metodologije in instrumentarija.

Ob zaključku projekta se pripravi končno evalvacijsko poročilo.

1. **Promocija in diseminacija**

Promocija aktivnosti in rezultatov projekta je namenjena različnim deležnikom v nacionalnem in mednarodnem prostoru.

Promocija zajema:

1. objave in predstavitve:
* strokovni prispevki na Slovenskem izobraževalnem omrežju SIO.si;
* na spletnih straneh (npr. VIZ);
* na družbenih omrežjih;
* v strokovnih in znanstvenih revijah;
* na srečanjih ključnih in zunanjih deležnikov (študijske skupine in druga delovna srečanja strokovnih skupin);
* na konferencah doma in v tujini (za strokovne in vodstvene delavce, raziskovalce, razvijalce šolskih politik);
* v nacionalnih, regionalnih in lokalnih medijih (tiskanih in elektronskih, radio, TV);
* drugo (letaki, brošure, video, podkasti itd.);

b) aktivno vključevanje in predstavitev rezultatov projekta v okviru evropskega tedna programiranja (aktivnosti za učence, učitelje, starše, itd.) in dnevih varne rabe interneta, domačih in mednarodnih tekmovanjih, natečajih, razstavah, učilnicah prihodnosti (npr. na fakultetah, Evropskem šolskem omrežju) ipd.

1. **Vodenje in koordinacija projekta**

Vodenje in koordiniranje projekta zajema vsebinsko in organizacijsko načrtovanje in izvajanje projekta ter zagotavljanje človeških in materialnih virov na nivoju partnerjev konzorcija.

Vodenje projekta zajema tudi redno spremljanje aktivnosti, sprotno ugotavljanje uspešnosti predvidenih dejavnosti, doseganje operativnih ciljev in vmesnih rezultatov ter usmeritve za sprotno nadgradnjo razvojnih dejavnosti projekta.

Pomembno je razporejanje nalog med sodelavce projekta, zagotavljanje učinkovite organizacije dejavnosti, izvajanje administrativnih nalog, zagotavljanje priprave in dosledne uporabe protokolov, priprava podrobnejšega načrta dejavnosti na VIZ itd.

Za učinkovito izvajanje aktivnosti projekta je treba zagotoviti:

* koordinacijo projekta med partnerji (vključno z izvajanjem agilnih metod projektnega vodenja);
* redna srečanja vodstva projekta;
* redna srečanja razvojnih skupin;
* redna srečanja koordinatorjev vključenih VIZ;
* redna (npr. polletna) srečanja ravnateljev;
* redna srečanja razvojnega tima posameznega VIZ;
* proaktivno redno sodelovanje z ostalimi projekti iz vseh treh sklopov;
* redna poročanja o izvedenih aktivnostih in srečanja s skrbnikom pogodbe na strani ministrstva;
* aktivna udeležba na delovnih sestankih ministrstva.

# Upravičeni stroški

Stroški osebja po avtorski ali podjemni pogodbi, vključujejo storitve zunanjih izvajalcev, ki so vsebinsko potrebne za izvedbo projekta.

Avtorska ali podjemna pogodba mora poleg splošnih določil vsebovati tudi:

* logotip NOO, skladno s Priročnikom o načinu izvajanja Mehanizma za okrevanje in odpornost,
* vsebino pogodbenega dela (razvidna povezava s projektom),
* bruto ceno na enoto,
* število ur dela, avtorskih pol idr.,
* rok in čas izvedbe,
* navedbo o upravičenosti drugih stroškov (prevozni stroški, stroški prenočevanja), če je relevantno.

Pri izbiri podjemnika oziroma avtorja je treba spoštovati načela gospodarnosti, učinkovitosti in uspešnosti. Konzorcijski partnerji, opredeljeni kot naročniki po zakonu, ki ureja javno naročanje, ravnajo skladno s tem zakonom.

Neposredni stroški osebja so stroški zaposlenih, ki izhajajo iz pogodbe o zaposlitvi, vključno s stroški dela po podjemni pogodbi in avtorski pogodbi (npr. vsebinska priprava avtorskega dela) (sem NE sodijo stroški za službena potovanja, potni stroški po avtorski pogodbi, stroški tiska in oblikovanja ter materiala za pripravo avtorskega dela ipd.), če so taki stroški v pogodbah jasno opredeljeni (razdelitev stroškov po posameznih vrstah kot npr.: stroški dela, stroški prevoza, stroški priprave gradiva ipd.). Ta definicija se uporablja izključno za določanje višine financiranja po pavšalni stopnji. Če stroški niso ustrezno opredeljeni v podlagah za izračun (podjemne in avtorske pogodbe), se kot osnova uporablja neposredne stroške plač.

Financiranje po pavšalni stopnji se uporablja za določitev posrednih stroškov projekta, ki vsebinsko obsegajo ostale stroške delovanja, vezane na neposredne stroške osebja. Posredni stroški v pavšalu (brez dokazil) v višini 40 % se računajo od neposrednih upravičenih stroškov osebja: stroški plač in druga povračila stroškov dela zaposlenih na operaciji ter prispevki delodajalcev za socialno varnost (mesečni SSE), in stroškov storitev zunanjih izvajalcev – delo po podjemni in avtorski pogodbi.

V osnovo za izračun pavšalnega financiranja sodijo le neposredni stroški osebja (dejanski stroški opravljenega dela).

V stroške pavšalnega financiranja sodijo vsi ostali stroški izvajanja aktivnosti projekta, kot npr.:

* stroški za službena potovanja;
* stroški promocije in diseminacije (vzdrževanje spletne strani, stroški za konference in srečanja, promocijski material, oblikovanje in tisk gradiva, itd.);
* stroški gradiv in didaktičnih pripomočkov;
* stroški, povezani z nakupom in vzdrževanjem tehnologije, aplikacij, licenc itd.
* posredni stroški (računovodja, tajnica, ipd.);
* drugi stroški.

Za opravljene aktivnosti bo končni prejemnik posredoval ministrstvu Vlogo za izplačilo iz sklada NOO, ki je Priloga 4 javnega razpisa z zahtevanimi prilogami:

* Seznam stroškov;
* Obračun SSE;
* Mesečna poročila o izvajanju projekta za zaposlene, iz katerega je razvidna vsebina in rezultati dela osebe ter napredek pri doseganju rezultatov, kazalnikov in ciljev projekta;
* Dokazilo prijavitelja/konzorcijskega partnerja o zaposlitvi osebe ali prerazporeditvi z navedenim odstotkom zaposlitve na projektu (pogodba, aneks ali drug pravni akt, priloži se samo ob prvi Vlogi za izplačilo oz. takrat, ko pride do spremembe);
* Poročilo o izvedenem delu za avtorsko in podjemno delo z zahtevanimi dokazili (dokumentacijo o postopku oddaje javnega naročila, če je upravičenec naročnik po zakonu, ki ureja javno naročanje; avtorska ali podjemna pogodba; račun ali zahtevek za izplačilo avtorskega honorarja ali podjemnega dela; obračun dela (ali individualni REK-2 obrazec); dokazilo o plačilu dela in pripadajočih davkov in prispevkov, vključno z REK-2 obrazcem v primeru množičnega plačila;
* Vsebinsko poročilo o izvajanju projekta, iz katerega je razvidno, da so aktivnosti opravljene ter namen in cilji doseženi v skladu z načrtom oziroma je razviden napredek projekta skladno s prijavnico in načrtom aktivnosti.

# Komplementarnost z drugimi projekti

Ministrstvo bo v obdobju do 2030 sofinanciralo razvojne in implementacijske dejavnosti na več področjih: digitalno izobraževanje, ključne kompetence in kompetence 21. stoletja, usposabljanje strokovnih in vodstvenih delavcev ter njihov profesionalni razvoj, kakovost v izobraževanju, inkluzija itd.

Na področju digitalnega izobraževanja komplementarno potekajo projekti v okviru mehanizma Načrta za okrevanje in odpornost (NOO), Programa evropske kohezijske politike 2021–2027 ter Erasmus+ projekti, s katerimi udejanjamo Akcijski načrt digitalnega izobraževanja 2021–2027 ([Akcijski-nacrt-digitalnega-izobrazevanja-2021-2027.pdf (gov.si)](https://www.gov.si/assets/ministrstva/MIZS/SDIG/JR-NOO-usposabljanja-303-35/2022/Akcijski-nacrt-digitalnega-izobrazevanja-2021-2027.pdf)).

V obdobju trajanja projekta je treba zagotoviti komplementarnost s projektom Digitrajni učitelj (Usposabljanje strokovnih in vodstvenih delavcev v vzgoji in izobraževanju za krepitev digitalnih kompetenc, kompetenc za trajnostni razvoj ter finančno pismenost, 2023–2026), s prenovo izobraževalnih programov osnovne in srednje šole ter predšolske vzgoje (2023–2026), s projektom e-šolska torba (2022–2023), s projektom Dvig digitalne kompetentnosti (2021–2023), s projekti sofinanciranja digitalne tehnologije (oprema ter aplikacije in storitve) ter z drugimi projekti v prihodnje.